burgasdotpro/wikipedia huggingface dataset:
Freistadt (Rakúsko)

Freistadt je okresné mesto v Rakúsku v spolkovej krajine Horné Rakúsko v okrese Freistadt. V minulosti významné obchodné mesto od 19. storočia strácalo svoj pôvodný význam, takže dnes sú tu najmä školy, úrady a zdravotnícke zariadenia. Žije tu asi 7 437 obyvateľov (1. 1. 2010).
Dejiny.
Mesto bolo založené podľa pravidelného plánu v roku 1220 grófom Leopoldom VI. Babenberským na Zlatej ceste od Dunaja, kadiaľ sa do Čiech privážala hlavne soľ a železo, do Rakúska hlavne ryby. Mesto malo veľké privilégia a z obchodu rýchlo zbohatlo, od roku 1388 je uvádzaný aj starosta ("Bürgermeister"). V 14. storočí dostalo mesto nové, dodnes takmer úplne zachované hradby s Lineckou bránou na juhu, Českou bránou na severe a širokou priekopou okolo celého mesta. Farský kostol svätej Kataríny z 13. storočia bol postupne prestavovaný a rozširovaný, takže má dnes päť lodí. Od 14. storočia sú spomínané i školy, v roku 1543 sa prvý raz pripomína latinská škola. 
Začiatkom 16. storočia zničili mesto dva požiare, ďalšou ranou bolo vyhnanie protestantov po roľníckom povstaní v roku 1627. Mesto potom stratilo svoje privilégia a s konskou železnicu z Českých Budějovíc do Linca (1832) sa doprava mestu vyhýbala. Až od roku 1873 má Freistadt vlastnú železničnú stanicu na trati Linec – Dolní Dvořiště – 
České Budějovice. Medzi najväčších zamestnávateľov patria dnes krajská nemocnica a školy. 
Pamiatky.
Freistadt je najmä výborne zachovaný mestský celok s opevnením, pravidelným námestím a zámkom zo 16. storočia, kde je dnes okresné múzeum. Priekopa je upravená ako park. Farský kostol na námestí je gotický s pozoruhodnou klenbou a barokovou vežou z roku 1737. Na námestí a v priľahlých uliciach je rada historických domov s gotickými, renesančnými a barokový prvkami. Na námestí je mariánska fontána z roku 1704 a rada historicky cenných domov. Na západnej strane mesta je pôvodný stredoveký hrad, neskorší "Salzhof", dnes kultúrne stredisko. Mimo hradieb, oproti Českej bráne, stojí gotický Kostol Panny Márie, vypálený husitmi v roku 1422, ale čoskoro obnovený.
Zlatá cesta

Zlatá cesta môže byť:
Odpadová voda

Odpadová voda je znečistená voda, ktorá vzniká v priemysle, v poľnohospodárstve, v domácnostiach, nemocniciach, laboratóriách atď. Čistí sa v čistiarňach odpadových vôd (ČOV). Veľké závody majú vlastne čistiarne odpadových vôd. Obce odvádzajú odpadovú vodu do najbližších čistiarní odpadových vôd.
Typy odpadovej vody.
Komunálna odpadová voda vzniká každodennou ľudskou činnosťou - pochádza z domácností, škôl, úradov, od živnostníkov a podobne. Splašky majú približne rovnaké zloženie. Okrem splaškov obsahuje v prípade jednotnej kanalizácie aj oplachové vody (vodu z umývania ulíc) a dažďovú vodu zo zrážok. Spracováva sa v mestských čistiarňach odpadových vôd. Množstvo znečistenia privádzaného na mestskú ČOV sa vyjadruje ako počet ekvivalentných obyvateľov.
Priemyselná odpadová voda vzniká v priemyselných podnikoch. Miera a charakter znečistenia vody záleží na druhu priemyslu, ale aj použitej technológii výroby. Priemysel produkuje odpadové vody jednak z technologických vôd (čo je voda priamo použitá vo výrobe) a jednak z chladiacich vôd (čo je voda používaná na chladenie zariadení, tá býva znečistená „iba“ tepelne). Priemyselná odpadová voda sa čistí buď priamo v podniku (tam niekedy stačí vodu předčistit a potom vypustiť do kanalizácie), alebo priamo v mestskej ČOV.
Využitie.
Odpadová voda sa môže používať na zavlažovanie tráv, umývanie dopravných prostriedkov, zavlažovanie ciest a kúrenie. Nie je vhodné používať takúto vodu na pitie varenie či umývanie riadu.
Ronald Graham

Ronald Lewis Graham (* 31. október 1935, Taft, Kalifornia, USA† 6. júl 2020, La Jolla) bol americký matematik. 
Je známy predovšetkým vďaka práci v rôznych oblastiach diskrétnej matematiky, špeciálne v Ramseyho teórii. V dôkaze problému z oblasti Ramseyho teórie, ktorý publikoval v článku v roku 1977, použil ako horný odhad číslo, ktoré je dodnes najvyššie číslo kedy použité v matematickom dôkaze, a ktoré sa dnes nazýva Grahamovo číslo.
Bol autorom viac ako 320 článkov a piatich kníh, spomedzi ktorých je asi najznámejšia kniha "Concrete Mathematics," ktorú napísal spoločne s Donaldom Knuthom a Orenom Patashnikom. Je tiež popularizátorom konceptu Erdősovho čísla.
Jaroslav Siman

Prof. MUDr. Jaroslav Siman PhD. (* 12. október 1933, Valaská – 19. júl 2008, Bratislava) bol slovenský chirurg a univerzitný profesor.
Život.
Narodil sa vo Valaskej v okrese Brezno. V rokoch 1945 – 1953 študoval na gymnáziu v Brezne a neskôr v rokoch 1954 – 1960 na Lekárskej fakulte Univerzity Komenského v Bratislave.
V roku 1965 získal atestáciu chirurga I. stupňa a ďalej sa špecializoval na detskú chirurgiu. V roku 1983 obhájil kandidátsku prácu a získal titul CSc. V roku 1988 bol habilitovaný za docenta chirurgie. Medzi rokmi 1979 - 1991 pôsobil na Ústave kardiovaskulárnych chorôb, následne sa podieľal na založení a viedol slovenské centrum kardiochirurgie. V roku 1997 získal titul univerzitný profesor. V roku 2000 úspešne oddelil siamské dvojčatá a ako prvý na Slovensku vykonal úspešnú transplantáciu srdca a transplantáciu pečene dieťaťa. Vynikal veľkou prirodzenou autoritou, morálnym kreditom
a charizmou. Bol členom viacerých odborných a vedeckých komisií a organizácií doma i v zahraničí. Zomrel 19. júla 2008 v Bratislave po ťažkej chorobe.
Dielo.
Je autorom 90 odborných publikácií, ktoré boli publikované na Slovensku aj v zahraničí.
The Problem of Pain

The Problem of Pain (dosl. "Problém bolesti") je dielo C.S. Lewisa z roku 1940, v ktorom sa snaží poskytnúť intelektuálne odpovede na otázky ohľadom zmyslu bolesti a utrpenia. Lewis podrobuje kritickej analýze problém bolesti v jeho najjednoduchšej podobe: keďže ľudia na zemi nie sú šťastní, usudzujú, že Boh, buď nie je dobrý (inak by ich urobil šťastnými) alebo všemohúci (nevie ich urobiť šťastnými). Pretože pojmy ako „dobrý“, „všemohúci“ a „šťastný“ sú mnohoznačné, Lewis tieto výrazy komentuje a objasňuje a vzťahuje ich na Boha. Lewis tu nerozoberá biologicky podmienenú bolesť, ale akúkoľvek fyzickú alebo duševnú bolesť, ktorú vyjadrujeme synonymami utrpenie, muky, trýzeň, nešťastie, trápenie. 
Ukážka z diela.
„Nikdy som nebol taký hlupák, aby som si myslel, že mám právo vyučovať mravnej sile a trpezlivosti. Jediné, čo môžem ponúknuť čitateľom je moje presvedčenie o tom, že ak sa má znášať bolesť, potom trochu odvahy pomáha viac ako množstvo vedomostí, troška ľudského súcitu viac než mnoho odvahy a najnepatrnejší dotyk Božej lásky viac, než všetko toto dohromady.“
Pálffyovský kaštieľ

Pálffyovský kaštieľ môže byť:
Jūrmala

Jūrmala je piate najväčšie mesto a najväčšie kúpeľné mesto v Lotyšsku. Nachádza sa na brehu Rižského zálivu asi 25 km západne od hlavného mesta Rigy. Má cca 57 371 obyvateľov (2016). Počas éry ZSSR bola Jūrmala obľúbenou rezidenciou sovietskej politickej špičky, napr. Leonida Brežneva, či Nikitu Chruščova.
Nový zámok

Nový zámok (iné názvy: Dievčenský hrad, Dievčenský zámok, Panenský hrad, Nový hrad) je zámok v Banskej Štiavnici.
Zámok je šesťpodlažná renesančná budova so štyrmi baštami a strieľňami. Bol postavený v rokoch 1564 – 1571 ako strážna veža počas bojov proti Turkom. Je postavený na vyvýšenine v centre mesta. V súčasnosti je sídlom Slovenského banského múzea a je tu vystavená expozícia venovaná pôvodnému účelu stavby. V minulosti slúžil aj ako hodinová veža, keď sa trúbilo každú štvrťhodinu a každú hodinu sa bilo na zvon. Najvyššie poschodie slúži aj ako turistická vyhliadková plošina.
Je nazývaný aj ako Panenský podľa kopca Dievčenský vrch (), na ktorom je postavený.
Ventspils

Ventspils je prístavné mesto na západe Lotyšska a šieste najväčšie mesto v krajine. Mesto je pomenované podľa rieky Venta, ktorá ním preteká. Podľa údajov z roku 2006 má 43 806 obyvateľov.
Liepāja

Liepāja (, , alebo Лиепая - "Liepaja", ) je mesto v Lotyšsku nachádzajúce sa na západe krajiny na pobreží Baltského mora. Podľa počtu obyvateľov (86 264 v roku 2005) je tretím najväčším mestom v Lotyšsku. V meste sa nachádza dôležitý nezamŕzajúci prístav. V časoch ZSSR patril tento prístav medzi uzavreté mestá, pretože v prístave bol námorná základňa sovietskeho námorníctva a sklad nukleárnych zbraní.
Geografia.
Liepāja sa nachádza na pobreží Baltského mora v juhozápadnej časti Lotyšska. Najzápadnejší bod Lotyšska sa nachádza približne 15 kilometrov na juh, čo robí z Liepāje najzápadnejšie lotyšské mesto.
Demografia.
S 85 345 obyvateľmi v roku 2007 je "Liepāja" tretie najväčšie mesto Lotyšska, hoci počet obyvateľov mesta sa od roku 1991 neustále znižuje. Najmarkantnejší úbytok obyvateľtva nastal kvôli odsunu personálu Sovietskej armády a emigrácii množstva po rusky hovoriacich rodín do Ruska v rokoch 1991 – 2000. Ďalšími príčinami úbytku obyvateľstva sú emigrácia do západoeurópskych krajín po vstupe Lotyšska do Európskej únie v roku 2004 a nižšie miery pôrodnosti. Niektoré prognózy vývoja obyvateľstva predpokladajú zníženie populácie mesta až o 50 % do roku 2050.
Podľa údajov z roku 2007 tvoria Lotyši 52.0 % obyvateľstva Liepājy (pre porovnanie, podiel etnických Lotyšov celoštátne je 59 %). Rusi predstavujú dodnes nezanedbateľnú menšinu. Ich štatút v dnešnom Lotyšsku je stále nevyjasnenou otázkou, pretože mnohí nemajú lotyšské občianstvo.
Ľadový hokej na Zimných olympijských hrách 2002 – Mužský turnaj

Mužský turnaj v ľadovom hokeji na ZOH 2002 sa konal od 14. do 24. februára v Salt Lake City v USA.
Výsledky.
Rozdelenie horších tímov (kvalifikačná časť).
8 horších tímov hralo kvalifikačnú časť, kde najlepšie družstvo postúpilo do skupiny C alebo D, ostatné hrali zápasy o umiestnenie.
Teória grúp

Teória grúp je matematická disciplína, časť abstraktnej algebry, ktorá sa zaoberá štúdiom grúp. Jej výsledky sa využívajú vo viacerých oblastiach matematiky, ale aj vo fyzike, informatike, či chémii.
História.
Teória grúp sa začala rozvíjať koncom 18. storočia a začiatkom 19. storočia v dôsledku rozvoja teórie algebraických rovníc, teórie čísel a geometrie. Medzi prvých matematikov, ktorí sa touto oblasťou výskumu zaoberali, patrili Leonhard Euler, Joseph Louis Lagrange, Carl Friedrich Gauss, Niels Henrik Abel a Évariste Galois.
S modernou definíciou grupy prišiel ako prvý Walther von Dyck v roku 1882.
Grupa.
Základným pojmom teórie grúp je grupa. Je definovaná ako usporiadaná dvojica formula_1, kde formula_2 je množina a formula_3 je binárna operácia na formula_2 spĺňajúca nasledujúce tri vlastnosti:
Slovenská komisia pre plánovanie a vedecko-technický rozvoj

Slovenská komisia pre plánovanie a vedecko-technický rozvoj (v oficiálnom názve bol použitý tvar "vedeckotechnický") bola ústredný orgán štátnej správy. Jej predseda bol členom vlády Slovenskej republiky.
Komisia bola zrušená Zákonom 347/1990 Z.z. Jej pôsobnosť:
Ministerstvo zdravotníctva a sociálnych vecí Slovenskej republiky

Ministerstvo zdravotníctva a sociálnych vecí Slovenskej republiky bolo do 30. júna 1990 ústredným orgánom štátnej správy Slovenskej republiky.
Zákonom 195/1990 Z.z. boli z neho od 1. júla 1990 zriadené samostatné:
Ministerstvo výstavby a stavebníctva Slovenskej republiky

Ministerstvo výstavby a stavebníctva Slovenskej republiky bolo v rokoch 1988 až 1992 ústredným orgánom štátnej správy Slovenskej republiky pre investičný rozvoj, pre stavebnú výrobu a výrobu stavebných látok.
Ministerstvo výstavby a stavebníctva bolo zrušené zákonom 453/1992 Z.z. Jeho pôsobnosť:
S Ministerstvom výstavby a regionálneho rozvoja SR, ktoré bolo vytvorené v apríli 1995 nemá priamu právnu súvislosť.
Kitsilano

Kitsilano je mestská časť na západe kanadského mesta Vancouver. V tejto štvrti býva veľa mladých rodín a študentov, nachádzajú sa v nej štúdiá jógy, trhy, kaviarne a historická vancouverská oblasť Greektown. V posledných rokoch sú v tejto oblasti jedny z najvyšších cien nehnuteľností a aj jedny z najvyšších cien prenájmov v meste.
Okrem obytných zón a pláží sú v Kitsilane aj dve obchodné a nákupné zóny. Prvá sa tiahne pozdíž West 4th Avenue medzi ulicami Burrard a Balsam Street a druhá, niekedy označovaná ako West Kitsilano, sa nachádza na West Broadway medzi ulicami Larch a Blenheim Street.
Poloha.
Kitsilano na severe ohraničujú dve pláže, Kitsilano Beach a Jericho Beach, ktoré sa nachádzajú na brehu zátoky English Bay. Na juhu je Kitsilano ohraničené 16 Avenue, na východe ulicou Burrard Street a na západe ulicou Alma Street.
Dejiny.
Názov Kitsilana je odvodený od mena indiánskeho náčelníka Khatsalana z kmeňa Squamishov. Na území tejto vancouverskej mestskej časti žili Squamishovia po tisícky rokov. Malá oblasť, na území ktorej žil náčelník Khatsalano a patriaca dodnes indiánskej rezervácii sa nachádza pri moste Burrard Bridge.
V 60. rokoch bolo bývanie v tejto štvrti veľmi lacné a tak prilákalo veľa ľudí z celej Kanady a Spojených štátov. Bolo známe ako jedno z dvoch centier kultúry hippies v meste, druhé sa nachádzalo v Gastowne. No v nasledujúcich desaťročiach jeho obyvateľstvo zostarlo. Blízka vzdialenosť ku centru mesta - Downtownu, parkom, plážam a obľúbenému ostrovu Granville Island spravila z tejto štvrte veľmi žiadúcu adresu.
V roku 1971 bola v Kitsilane založená Greenpeace, medzinárodná nezisková organizácia na ochranu životného prostredia.
Obyvateľstvo.
V roku 2006 malo Kitsilano 40 595 obyvateľov, čo predstavovalo 2,5% nárast oproti roku 2001. 12,6% percenta obyvateľov malo menej ako 19 rokov, 45,3% malo medzi 20 a 39 rokmi, 33,1% medzi 40 až 64 rokmi a 9,1% bolo starších ako 65 rokov. 75% obyvateľov malo za svoj materinský jazyk angličtinu, 4,5% čínštinu a 3,2% francúzštinu. Priemerný príjem domácnosti bol 53 455 kanadských dolárov, 21,3% obyvateľov žilo v domácnostiach s nižším príjmom. V roku 2006 nezamestnanosť dosahovala 4,2%.
Kultúrne akcie.
V Kitsilane sa každoročne koná veľký počet kultúrnych akcií a festivalov.
Ministerstvo výstavby

Ministerstvo výstavby môže byť:
1. slovenská národná hokejová liga 1977/1978

1. slovenská národná hokejová liga 1977/1978 bola pätnástou sezónou samostatnej nižšej slovenskej hokejovej súťaže. Hrala sa ako samostatná súťaž. Víťazom sa stal LB Zvolen, ktorý skončil na konečnom 1. mieste v základnej časti, v kvalifikácii si ale postup do najvyššej súťaže nevybojoval. Vypadlo družstvo Spartak BEZ Bratislava. Nováčikom pre nasledujúcu sezónu sa stalo družstvo TS Topoľčany.
FK Austria Wien

FK Austria Wien je rakúsky futbalový klub so sídlom vo Viedni, ktorý hráva v rakúskej Bundeslige. Svoje domáce zápasy hráva na štadióne Franz-Horr-Stadion v Laaer Berg. Je 23-násobným rakúskym majstrom a 27-násobným držiteľom rakúskeho pohára.
OneStation

OneStation je herná konzola (Handheld), od firmy Jungle Tac. Je to 16-bitový handheld, ktorý umožňuje hrať množstvo hier z Nintendo Entertainment System, Super Nintendo Entertainment System a Sega Mega Drive.
Konzola váži 75 gramov, neobsahuje žiadny procesor, grafický čip ani pamäť. Tvoria ju iba tlačidla, displej, reproduktor a konvertor signálu pre TV. Konzola ma veľmi kvalitný 2,5 LCD displej s rozlíšením 960x240. Funkčnosť konzoly má byť v dohľadnom čase rozšírená o prehrávanie MP3 a možnosť čítania elektronických kníh.
Konzola podporuje funkciu Play-on-TV, ktorá umožňuje pripojenie konzoly k TV.
1. slovenská národná hokejová liga 1978/1979

1. slovenská národná hokejová liga 1978/1979 bola šestnástou sezónou samostatnej nižšej slovenskej hokejovej súťaže. Hrala sa ako samostatná súťaž. Víťazom sa stalo družstvo Spartak ZŤS Dubnica nad Váhom, ktoré skončilo na konečnom 1. mieste v základnej časti, v kvalifikácii si ale postup do najvyššej súťaže nevybojovalo. Vypadlo družstvo TS Topoľčany. Nováčikom pre nasledujúcu sezónu sa stalo družstvo ZPA Prešov.
1. slovenská národná hokejová liga 1979/1980

1. slovenská národná hokejová liga 1979/1980 bola sedemnástou sezónou samostatnej nižšej slovenskej hokejovej súťaže. Hrala sa ako samostatná súťaž. Víťazom sa stalo družstvo Spartak ZŤS Dubnica nad Váhom, ktoré skončilo na konečnom 1. mieste v základnej časti, v kvalifikácii si ale postup do najvyššej súťaže nevybojovalo. Vypadlo družstvo VTJ MEZ Michalovce. Nováčikom pre nasledujúcu sezónu sa stalo družstvo Dukla Trenčín B hrajúce v Topoľčanoch.
Dušan Radolský

Dušan Radolský (* 13. november 1950, Trnava) je slovenský futbalový tréner a bývalý futbalista.
Krátko pôsobil ako tréner , neskôr úspešne viedol . S ňou sa kvalifikoval na Majstrovstvá Európy, kde skončilo mužstvo na štvrtom mieste. Trénoval toto mužstvo aj na Olympijských hrách v Sydney. Ako tréner Žiliny doviedol svoje mužstvo do hlavnej fázy Poháru UEFA v roku 2008. Dlhšiu dobu pôsobil aj v Poľsku.
Tibor Buday

Tibor Buday (* 22. september 1913, Muráň – † 18. september 2001) bol slovenský geológ zaoberajúci sa predovšetkým neogénnymi útvarmi.
Život.
Narodil sa v obci Muráň v okrese Revúca 22. septembra 1913. Strednú školu absolvoval v Šahách. Následne pokračoval v štúdiu na prírodovedeckej fakulte Karlovej univerzity v Prahe, ktoré ukončil v roku 1937. Po skončení štúdia pracoval vo Vacuum Oil Company, kde sa podieľal na geologickom výskume Viedenskej panvy na území vtedajšieho Československa. Počas vojny bola táto firma začlenená do nemeckého konzorcia.
Po vojne pracoval v Československých naftových závodoch a Československých naftových dolech, kde viedol geologické výskumy v československej časti viedenskej, podunajskej a východoslovenskej panvy. V rokoch 1950 až 1954 bol krivo obvinený a väznený pre údajnú sabotáž naftového prieskumu (spolu s A. Matějkom a Z. Rothom). Neskôr bol prepustený na slobodu a v roku 1954 začal opäť pracovať na Ústrednom ústave geologickom v Prahe. Vytvoril kolektív geológov, ktorí sa zaoberali výskumom neogénnych panví na území krajiny. Neskôr v rokoch 19551962 sa sústredil svoje sily na zostavovanie základných geologických máp v mierke 1 : 200 000. Bol hlavným redaktorom 5 generálnych geologických máp (Bratislava-Viedeň, Čalov, Gottwaldov, Košice-Zborov a Banská Bystrica). 
V roku 1961 sa stal vedeckým tajomníkom na Ústrednom ústave geologickom a v roku 1965 sa stal námestníkom riaditeľa. V roku 1963 získal titul DrSc. Podieľal sa na príprave zasadania 23. medzinárodného geologického kongresu v Prahe a exkurzií. Tento kongres však bol 21. augusta 1968 prerušený vpádom vojsk Varšavskej zmluvy a bol po 1 dni zrušený. V rokoch 1962 až 1964 pôsobil ako predseda Československej spoločnosti pre mineralógiu a geológiu. V roku 1969 bol vyznamenaný Radom práce.
V rokoch 19691976 viedol skupinu geológov, ktorá sa zaoberala geologickým mapovaním v Iraku, v Západnej púšti a Kurdistane. Po odchode do dôchodku v roku 1983 pracoval v Geofyzike Brno. Bol poverený vedením geologickej expedície do Sýrie. Do dôchodku definitívne odišiel v roku 1991. Do svojej smrti pôsobil ako konzultant pre Český geologický ústav.
Zomrel po úraze a na následky krátkej choroby 18. septembra 2001.
Dielo.
Je autorom viac než 75 štúdií v slovenských a zahraničných vedeckých časopisoch. Významná je tiež jeho práca pri príprave základných geologických máp v mierke 1 : 200 000. Bol tiež autorom alebo spoluautorom viacerých monografií.
Belle Air

Belle Air Sh. p.k. bola nízkonákladová letecká spoločnosť so sídlom v Tirane, Albánsko, ktorá prevádzkovala medzinárodné lety do viacerých miest v Taliansku, Nemecku, Švajčiarsku, Kosove, a tiež charterové lety do Egypta a Turecka.
Pôsobenie na Slovensku.
V apríli 2010 Belle Air oznámila otvorenie pravidelnej linky z Tirany do Bratislavy, ktoré sa nakoniec neuskutočnilo.
Flotila.
Flotilu Belle Air tvorili tieto lietadlá (stav z novembra 2013):
Sunset Beach

Sunset Beach je vancouverská pláž v mestskej časti West End. V jej tesnej blízkosti sa nachádza most Burrard Bridge, kúpalisko Vancouver Aquatic Centre je na jej východnom konci pre severnej strane mosta.
V letných mesiacoch je na pláži plavčík. Sú na nej aj verejné sprchy a bufety. Trasy pre cyklistov, korčuliarov a peších sú nad plážou, z jedného smeru vedú ku Stanley Parku a z druhého k mestskej časti Yaletown.
Rovinj

Rovinj () je prístav a mesto v západnom Chorvátsku. Nachádza sa na západe polostrova Istria na pobreží Benátskeho zálivu. 
V roku 2001 tu žilo 14 234 obyvateľov, z toho asi 11 % tvorí talianska menšina. V meste sa ešte dodnes používa Istrijčina, ohrozený románsky jazyk, rozšírený len na polostrove Istria v okolí Rovinj a Vodnjan.
Mesto je obľúbeným turistickým cieľom, predovšetkým vďaka svojej výhodnej polohe na pobreží Jadranského mora, priaznivej stredomorskej klíme a historickému jadru mesta, ktoré si dosiaľ uchovalo historický ráz stredovekých a renesančných benátskych miest. V okolí sa nachádza 22 ostrovov.
Guramy

Guramy alebo ňuchavce (lat. "Trichogasterinae") je v starších systémoch taxón (podčeľaď) labyrintkovitých (Dnes guramy patria do podčeľade Luciocephalinae čeľade Osphronemidae).
Taxón je tvorený rodmi:
Sú to ryby žijúce vo voľnej prírode v Ázii v prostredí chudobnom na kyslík: v stojatých, niekedy močaristých vodách, na zaplavených ryžových poliach a v rastlinami zarastených potokoch.
Antonios Nikopolidis

Antonios Nikopolidis (* 14. január 1971) je grécky futbalový brankár, v súčasnosti hráč klubu Olympiakos. Je považovaný za jedného z najlepších gréckych brankárov v histórii, keďže v reprezentácii odohral najviac zápasov a bol dôležitou súčasťou mužstva, ktoré prekvapujúco triumfovalo na Eure 2004. Získal štyrikrát ocenenie "Grécky brankár roka".
Jaroslav Kurzweil

Jaroslav Kurzweil (* 7. máj 1926, Praha – † 17. marec 2022) bol český matematik, ktorý sa zaoberal predovšetkým obyčajnými diferenciálnymi rovnicami a matematickou teóriou regulácie.
Vedeckú kariéru začal pod vedením profesora Vojtěcha Jarníka prácou o metrickej teórii diofantických aproximácií. V roku 1957 objavil modernú definíciu typu integrálu, ktorý je dnes známy ako Henstockov-Kurzweilov integrál. V roku 2006 mu bolo udelené najvyššie české vedecké ocenenie Česká hlava.
V rokoch 1990 až 2000 bol prvým predsedom českej Akreditačnej komisie. Bol tiež prvým riaditeľom Matematického ústav Akadémie vied Českej republiky po Nežnej revolúcii.
V roku 2006 mu bolo udelené české vedecké ocenenie Česká hlava.
Juraj Palkovič

Juraj Palkovič môže byť:
Juraj Dovičovič

Juraj Dovičovič (* 27. máj 1980) je slovenský futbalista, naposledy pôsobil na Slovensku v drese MFK Ružomberok. Je bývalým reprezentantom Slovenska v mládežníckych kategóriach a v seniorskej reprezentácií odohral jeden zápasy proti .
Odchovanec nitrianskeho futbalu, odišiel do ruského klubu Lokomotiv Moskva v roku 2000. Tu sa aj kvôli zraneniam nedokázal presadiť do prvého mužstva a nasledoval návrat na Slovensko, konkrétne do Dubnice. V roku 2004 hosťoval v švédskom klube Djurgårdens IF. Po sezóne 2005-06 v drese Dubnice o neho prejavil záujem MFK Ružomberok, kde nasledujúce dve sezóny pôsobil. V roku 2007 podpísal zmluvu s maďarským klubom Zalaegerszegi TE, kde odohral len päť ligových zápasov, po ktorých sa vrátil do Ružomberka. Na začiatku sezóny 2008-09 sa rozhodol skončiť svoje pôsobenie v Ružomberku, kde sa aj pre časté zranenia predošlú sezónu nepresadil a pôsobil v rezervnom tíme.
The Masterplan

The Masterplan je štvrtým albumom anglickej rockovej skupiny Oasis a je tiež nazvaný ako B-side. Aj keď je to vedľajší album, získal veľký úspech. Vznikol 3. novembra 1998. Veľa fanúšikov bolo po vydaní prekvapených, že je to len B-side, pretože získal väčší úspech ako najlepšie albumy skupín ako napríklad Blur, Green Day, či populárna skupina Radiohead.
Nachádza sa v ňom dokopy 14 piesní (všetky zložil Noel Gallagher, okrem I Am The Walrus (Lennon/McCartney) a Rockin' Chair (Noel Gallagher/Griffiths).
Slovenské národné futbalové mužstvo do 21 rokov

Slovenské národné futbalové mužstvo do 21 rokov reprezentuje Slovensko vo futbale vo vekovej kategórií do 21 rokov.
Henri Brocard

Pierre René Jean Baptiste Henri Brocard (* 12. máj 1845, Vignot, Meuse, Francúzsko - † 16. január 1922, Kensington, Londýn, Spojené kráľovstvo) bol francúzsky meteorológ a matematik, známy predovšetkým svojou prácou v geometrii. Je považovaný za jedného z otcov modernej geometrie trojuholníkov, kde sú po ňom pomenované Brocardove body, Brocardova kružnica a Brocardov trojuholník.
This

This môže byť:
1984 – 1991

1984 – 1991 je prvý Kompilačný album najväčších hitov Richarda Müllera a skupiny Banket. Album v roku 1998 vydalo hudobné vydavateľstvo OPUS.
Gold (Banket)

Gold je druhá kompilácia najväčších hitov skupiny Banket Kompiláciu v roku 2005 vydalo hudobné vydavateľstvo Opus.
The Black Eyed Peas

The Black Eyed Peas je americká hip-hopová skupina. Jej členmi sú rapperi will.i.am, apl.de.ap, Taboo a speváčka Jessica Reynoso. Pôvodne bola skupina alternatívna hip-hopová, avšak časom sa pridali vplyvy žánrov ako R&amp;B, pop či EDM a dance. Hoci bola skupina založená v roku 1995 v Los Angeles, nebola známa až pokým nevydali v roku 2003 tretí štúdiový album "Elephunk", ktorý získal veľkú popularitu a predalo sa ho veľké množstvo. Odvtedy skupina predala celosvetovo viac ako 56 miliónov nahrávok. Podľa systému Nielsen SoundScan, je The Black Eyed Peas druhá najpredávanejšia skupina/interpret všetkých čias podľa stiahnutých skladieb s viac ako 42 miliónmi predaní do konca roka 2011.
Prvý veľký hit bol singel „Where Is the Love?“ z albumu "Elephunk", ktorý dosiahol 1. miesta v 13 krajinách, vrátane Spojeného kráľovstva, kde sa na 1. mieste udržal 7 týždňov a stal sa najpredávanejším singlom Británie roka 2003. Ďalší európsky hit z albumu bol „Shut Up“. Štvrtý štúdiový album s názvom "Monkey Business" mal ešte väčší celosvetový úspech, pričom bol 4× certifikovaný platinovou platňou v USA. Z albumu boli vydané úspešné single: „My Humps“, „Pump It“ či „Don't Phunk with My Heart“. V roku 2009 vydala skupina ďalší album s názvom "The E.N.D.", z ktorého boli vydané uspešné single „Imma Be“, „Boom Boom Pow“, „I Gotta Felling“ a „Meet Me Halfway“. Singel „I Gotta Feeling“ sa stal prvým singlom, ktorého sa predalo stiahnutím v Spojenom kráľovstve viac ako 1 milión kusov.
Počas Grammy Awards 2010 v januári 2010 bola skupina nominovaná na 6 cien Grammy, z ktorých tri vyhrala. V novembri 2010 vydala skupina album "The Beginning". Prvé dva single z albumu, „The Time (Dirty Bit)“ a „Just Can’t Get Enough“ sa stali medzinárodnými hitmi a dosiahli 1. miesta v niekoľkých krajinách.
Josef Kalvoda

Josef Kalvoda (* 15. január 1923, Maleč – † 8. marec 1999, Hartford, Connecticut, USA) bol český profesor histórie a politických vied, predseda "Kresťansko demokratického hnutí v exilu".
Životopis.
Pochádzal z rodiny samostatne hospodáriaceho roľníka, od mladosti sa angažoval v hnutí katolíckej mládeže. Po skončení 2. svetovej vojny vstúpil do Československej strany lidovej, kde reprezentoval opozičný prúd proti vedeniu spolupracujúcemu s Národnou frontou. 
Po februári 1948 emigroval, od roku 1951 žil v USA. Akademický titul M.A. získal v roku 1957, Ph.D. obhájil na Columbijskej univerzite v New Yorku v roku 1960. Učil na univerzite St. Joseph College v Hartforde v štáte Connecticut a na univerzite v San Diegu.
Bol zástancom razantného postupu proti komunizmu, podporoval Republikánsku stranu a zúčastnil sa prezidentskej volebnej kampane Ronalda Reagana.
Rozhovory z Jen-anu o literatúre a umení

Rozhovory z Jen-anu o literatúre a umení () sa uskutočnili v máji roku 1942 v meste Jen-an, ktoré bolo centrom Komunistickej strany Číny počas vojny proti Japonsku.
Rozhovory sa uskutočnili z dvoch dôvodov. Prvým bola snaha Mao Ce-tunga o ukončenie existencie frakcií v rámci strany a jej vnútorné posilnenie počas vojny. Druhým bola snaha o ovládnutie literatúry, ktorá by hájila komunistickú stranu a povzbudzovala ľud vo vojne. 
V rozhovoroch prezentoval Mao Ce-tung svoje názory na tvorbu spisovateľov a ozrejmoval funkciu novej literatúry. Počas občianskej vojny sa do radov KS Číny dostali spisovatelia, ktorí kritizovali Čankajšekových nacionalistov, ale postupne začali kritizovať aj KSČ. Tento stav bol pre stranu neprijateľný a chceli určiť úlohu spisovateľov. Oba Maove prejavy k spisovateľom boli politického charakteru a nie literárneho, či historického. Jedným z hlavných cieľov je opustenie západných vplyvov návrat k tradíciám a ľudovej tvorbe. 
I keď Mao Ce-tung nedáva priame odporúčania a nariadenia ako tvoriť, koncepcia podriadenia sa literatúry strane a tvorba v štýle socialistického realizmu sa stali záväznými normami pre spisovateľov až do Maovej smrti roku 1976.
Palach

Palach môže byť:
Arnaud Denjoy

Arnaud Denjoy (* 5. január 1884, Auch, Gers, Francúzsko - † 21. január 1974, Paríž, Francúzsko) bol francúzsky matematik. Zaoberal sa predovšetkým harmonickou analýzou a diferenciálnymi rovnicami. Ako prvý opísal integrál, dnes známy ako Henstockov-Kurzweilov integrál (ale aj Denjoyov integrál).
Ivan Trabalík

Ivan Trabalík (* 8. október 1974, Nitra) je slovenský futbalový brankár, v súčasnosti hráč MFK Dolný Kubín.
V roku 2004 bol v reprezentačnej nominácií Dušana Galisa.
Marocké národné futbalové mužstvo

Marocké národné futbalové mužstvo reprezentuje Maroko na medzinárodných futbalových akciách, ako sú Majstrovstvá sveta alebo Africký pohár národov.
Sú prvý africký tím, ktorý dokázal vyhrať základnú skupinu na majstrovstvách sveta vo futbale v roku 1986, keď preskočili v tabuľke , a . Taktiež boli prvý africký tím, ktorý postúpili zo skupiny a v osemfinále tesne prehrali s Západným Nemeckom 1-0.
V roku 1976 vyhrali Africký pohár národov.
D’Alembertovo kritérium

D'Alembertovo kritérium je kritérium konvergencie nekonečného radu po prvýkrát publikované Jeanom le Rondom d'Alembertom. Je špeciálnym prípadom tzv. Raabeho kritéria.
Znenie kritéria.
Nech formula_1 je nekonečný rad a nech existuje limita formula_2
Potom:
V prípade, že limita formula_3 neexistuje, možno použiť nasledovné zovšeobecnenie kritéria:
Yrjö Väisälä

Yrjö Väisälä (* 6. september 1891, Kontiolahti, Fínsko - † 21. júl 1971, Rymättylä, Fínsko) bol fínsky astronóm a fyzik. Je známy predovšetkým vďaka veľkému počtu objavených asteroidov a vďaka svojej práci v optike. Zaoberal sa však aj geodéziou a optickou metrológiou. Bol tiež aktívnym podporovateľom esperanta.
Jeho bratia boli tiež známi vedci - Kalle Väisälä bol matematik a Vilho Väisälä meteorológ.
CodeIgniter

CodeIgniter (skratka CI) je open source framework založený na architektúre MVC - Model-view-controller a je určený pre vývoj dynamických webových aplikácií v PHP. Je vyvíjaný americkou spoločnosťou EllisLab spoločne s rozsiahlou komunitou. Prvá verejná verzia frameworku bola vydaná vo februári roku 2006. Posledná stabilná verzia je 3.1.8 z marca 2018 (apríl 2018). Aktuálne je pripravovaná verzia 4, ktorá je však ešte len vo fázy vývoja.
CodeIgniter je pod Apache/BSD licenciou.
Veľkým plusom pre CodeIgniter je to, že má veľmi rozsiahlu príručku , kde sú popísané všetky jeho funkcie, ktoré sú tiež vysvetlené na príkladoch, takže to pochopí aj úplný začiatočník v PHP.
PET fľaša

PET fľaša je fľaša z polyetyléntereftalátu (PET), vyrábajú sa tepelným sformovaním z PET predliskov. 
História.
Plastové fľaše boli po prvýkrát komerčne vyrobené v roku 1947. Pre svoju vysokú cenu však boli do 60. rokov 20. storočia, kedy bol vynájdený tvrdený polyetylén, pomerne zriedkavé. Po masovom zavedení do výroby, v 90. rokoch 20. storočia ako baliaci prostriedok v potravinárskom priemysle, sa pre svoju nízku hmotnosť a nízku cenu v porovnaní so sklenenými fľašami stali veľmi populárnymi. V Nemecku bola PET fľaša prvýkrát uvedená firmou The Coca-Cola Company. Pri niektorých produktoch celkom nahradili pôvodné sklenené fľaše, výnimkami zostalo víno a pivo, ktoré sú stále bežne predávané v sklenených fľašiach.
Na Slovensku.
Na Slovensku sa ročne vyrobí približne 30 tisíc ton PET fliaš. Z tohto množstva sa však k recyklátorom dostane len približne 12 tisíc ton. Najväčší recyklátor Greentech Slovakia ich v Banskej Bystrici spracuje približne 40 tisíc ton. Menší recyklátor General Plastic, je v Kolárove.
Kripkeho štruktúra

Kripkeho štruktúra, pomenovaná po Saulovi Kripkem, je druh nedeterministického konečného automatu, používaného najmä v overovaní modelov na reprezentáciu správania systému. V podstate ide o graf, ktorého vrcholy (alebo uzly) reprezentujú dosiahnuteľné stavy systému, a ktorého hrany predstavujú prechody. Ohodnocovacia funkcia priraďuje každému uzlu množinu vlastností, ktoré v zodpovedajúcom stave platia. Temporálne logiky sa zvyčajne interpretujú v zmysle Kripkeho štruktúr.
Formálna definícia.
Nech "AP" je množina tzv. "atomických výrokov", teda boolovských výrazov nad danými premennými, konštantami a predikátovými symbolmi.
Kripkeho štruktúra je usporiadaná štvorica formula_1, kde 
Keďže je relácia "R" zľava úplná, je vždy možné nájsť v danej Kripkeho štruktúre nekonečnú cestu. To znamená, že zo stavu uviaznutia vychádza práve jedna hrana smerujúca späť do daného stavu.
Ohodnocovacia funkcia "L" definuje pre každý stav formula_7 množinu "L(s)" atomických výrokov, ktoré v stave "s" platia.
Helena Rasiowa

Helena Rasiowa (* 20. jún 1917, Viedeň, Rakúsko – † 9. august 1994, Varšava, Poľsko) bola poľská matematička. 
Venovala sa predovšetkým logike, Boolovej algebre, teórii množín a teoretickej informatike. Spoločne s Romanom Sikorskim je spoluautorkou tzv. Rasiowej-Sikorského lemy, jedného zo základných poznatkov využívaných pri metóde forsingu.
Rosmalen Grass Court Championships

Rosmalen Grass Court Championships (v rokoch 2002 až 2009 s názvom Ordina Open či neskôr ako UNICEF Open a Topshelf Open) je tenisový turnaj profesionálnych tenistov a tenistiek každoročne hraný v ’s-Hertogenboschi v Holandsku na trávnatých kurtoch. Bol založený v roku 1990, kedy ho začali hrať muži. Ženy sa pripojili v roku 1996. 
Najúspešnejším tenistom je doposiaľ Patrick Rafter z Austrálie s tromi víťazstvami. V ženskej časti turnaja sa žiadnej hráčke nepodarilo získať titul viac než raz.
Oficiálne názvy turnaja.
Aktuálnymi víťazmi sú:
Roman Sikorski

Roman Sikorski (* 11. júl 1920, Mszczonów, Poľsko - † 12. september 1983, Varšava, Poľsko) bol poľský matematik a v rokoch 1952 až 1982 profesor na Varšavskej univerzite. Zaoberal sa predovšetkým Boolovou algebrou, matematickou logikou, funkcionálnou analýzou, teóriou distribúcií, teóriou miery a topológiou. Spolu s Helenou Rasiowou je spoluautorom tzv. Rasiowej-Sikorského lemy, základného výsledku využívaného pri metóde forsingu.
Gurama

Gurama alebo ňuchavec je slovenský názov rodov rýb Osphronemus, Helostoma, Sphaerichthys, Trichogaster, Trichopodus a niekedy aj Trichopsis. O časti z týchto rodov pozri aj guramy.
Letisko Tivat

Letisko Tivat (po čiernohorsky: "Аеродром Тиват") (IATA: TIV, ICAO: LYTV) sa nachádza 4 km od čiernohorského letoviska Tivat. Pretože sú dve hlavné čiernohorské letiská od seba vzdialené iba 80 km, Tivat odbavuje iba medzinárodné lety, vnútroštátne lety boli nahradené charterovými.
Z Tivatu pravidelne lietajú lety do rôznych európskych metropol a miest, najčastejšie spojenie je tu Tivat – Belehrad.
História.
Letisko Tivat bolo postavené v roku 1971 so 7 parkovacími miestami pre dopravné lietadlá a s kapacitou až 6 pristátí za hodinu. Letisko je prevádzkované spoločnosťou "Aerodromi Crne Gore".
Poloha letiska.
Tivatské medzinárodné letisko leží v Kotorskej boke, zálive na pobreží Jadranu. Napriek tomu, že letisko obklopujú vysoké hory a vzletová a pristávacia dráha leží len 100 metrov od vody, nedošlo na letisku k žiadnej nehode. Avšak vzhľadom na horský terén a zlé svetelné navádzanie je letisko otvorené len za denného svetla. Letisko je jedno z najnebezpečnejších pre priblíženie na pristátie, aj pre čakanie na prijatie vo vzduchu.
Vybavenie.
Letisko má jednoposchodový terminál, ktorý odbavuje všetky prílety a odlety. V roku 2006 prešiel rozsiahlou rekonštrukciou. Je tu 12 odbavovacích pultov, obchodíky, požičovne áut a pobočky bánk. Všetky lety sú navádzané riadiacou vežou s radarom na jednu vzletovú a pristávaciu dráhu s dĺžkou 2 500 metrov.
Sen o Červenom pavilóne

Sen o Červenom pavilóne (, ), známy aj ako Príbeh kameňa (, ) je jeden z najznámejších čínskych románov, patrí k štyrom klasickým románom čínskej literatúry. Jeho autorom je Cchao Süe-čchin, dielo bolo prvýkrát publikované až po jeho smrti.
Román je symbolickou autobiografiou, obsahuje fragmenty zo života autora, ktorý v prvých kapitolách píše, že má byť spomienkou na ženy jeho mladosti - kamarátky, príbuzné a slúžky. Hlavný hrdina je prevtelením kameňa (preto pôvodný názov), mladý človek z vyšších vrstiev, ktorý zažíva príbeh lásky. Jeho životné osudy ho však privedú k poznaniu, že život je márnosť a odchádza do kláštora. V príbehu sa odzrkadľujú vplyvy buddhizmu, má aj filozofický a sociálny podtón.
V 19. storočí sa román stal populárnym, klesol z vysokej literatúry do ľudovej a jeho obsah sa zmenil na sentimentálny ľúbostný príbeh. V dvadsiatom storočí ho literárni vedci označili za najväčší čínsky román, a dokonca o ňom vznikla samostatná veda, redológia (angl. "redology", čínsky 红学).
Dielo pozostáva zo 120 kapitol, z ktorých 80 napísal sám Süe-čchin Cchao, zvyšných 40 pridal nakladateľ. Román je charakteristický obrovským množstvom postáv, ktoré v ňom vystupujú (je ich viac ako 350), ako aj detailným popisom a pozorovaním života a sociálnej štruktúry aristokratickej rodiny 18. storočia.
Jazyk románu má niekoľko vrstiev, naratív je napísaný v poloklasickom jazyku, ale dialógy sú v hovorovom jazyku, dokonca sú prítomné i dialekty. V niektorých pasážach je zvýraznená ľudovosť jazyka, ktorá pomáha utvárať charakteristiku postáv. V texte nájdeme i lyrické pasáže, fantastické a rozprávkové motívy.
Thomas Godoj

Thomas Godoj (* 6. marec 1978, Rybnik, Poľsko; vlastným menom "Tomasz Godoj") je poľský rockovo-popový spevák a pesničkár známy predovšetkým v Nemecku. On je víťaz piatej série kastingovej súťaže Nemecko hľadá Superstar ("Deutschland sucht den Superstar, DSDS"), ktorá bola odvysielaná od januára do mája v roku 2008 televíznou stanicou RTL.
Alexander VII.

Alexander VII. (lat. "Alexander Septimus"), vl. menom Fabio Chigi (* 13. február 1599, Siena – † 22. máj 1667, Rím) bol taliansky duchovný a 237. rímsky pápež (v období rokov 1655 – 1667).
Duchovná kariéra.
Na univerzite v rodnom meste vyštudoval filozofiu, právo a teológiu. Tridsiate roky 17. storočia boli obdobím začiatku jeho kariéry ako duchovného. V roku 1628 za pápeža Urbana VIII. vstúpil do pápežských služieb. Stal sa legátom vo Ferrare a v roku 1635 biskupom v Puglii.
Významnú úlohu zohral pri mierových jednaniach po skončení tridsaťročnej vojny kedy vo funkcii pápežského nuncia v Kolíne (v rokoch 1639 – 1651) zastupoval v roku 1648 Svätú stolicu na rokovaniach pri uzatváraní vestfálskeho mieru.
Za svojho predchodcu, Inocenta X. sa stal štátnym kancelárom a kardinálom a po jeho smrti, po konkláve trvajúcom osemdesiat dní, pápežom. Počas voľby sa prvý raz dostal do kontaktu so všemocným francúzskym kardinálom Mazarinom, vystupujúcim ako odporca jeho zvolenia (ani ako pápež nedokázal s Mazarinom nájsť porozumenie).
Na pápežskom stolci.
Alexander VII. sa vzápätí po svojom zvolení ukázal ako slabý pápež, ktorého rozhodnutia boli často ovplyvňované pápežskou kúriou. 
Až do roku 1664 sa vliekli neusporiadané vzťahy Alexandra VII. s Francúzskom Ľudovíta XIV. Kvôli Alexandrovej neprezieravej zahraničnej politike (zamiešal sa do sporu kardinála Mazarina a kardinála de Retz) dokonca francúzsky panovník hrozil vojenským vpádom na územie pápežského štátu. Proti silnému francúzskemu kráľovi bol nútený prijať potupnú Pisanskú zmluvu (z r. 1654), ktorou sa musel úplne podrobiť kráľovým požiadavkám ohľadom dosadzovania biskupov.
Rovnako komplikované vzťahy mal Alexander VII. i so Španielskom. Vyplývali z neochoty uznať Jána IV. portugalským kráľom.
Z duchovného hľadiska významnou udalosťou spadajúcou do obdobia jeho pontifikátu bola konverzia švédskej kráľovnej Kristíny v novembri 1655, ktorá bola pre Alexandra náplasťou na jeho neúspechy na medzinárodnej scéne.
Alexander VII. bol ako najvyšší predstaviteľ rímskokatolíckej cirkvi nútený zaujať stanoviská k dvom závažným skutočnostiam. Prvým bolo vyjadrenie sa k sporu o učenie zvané jansenizmus, ktorý zdedil po Inocentovi X. Vyhlásením, odsudzujúcim tézy tohto učenia, sa postavil na stranu svojho predchodcu. V tejto súvislosti vydal tiež ustanovenie "Regiminis apostolici", ktorým vyzýval duchovných na odsúdenie jansenizmu. Druhým bol spor o probabilizmus, teóriu presadzovanú jezuitmi. V tomto prípade zaujal zamietavý postoj k niektorým častiam tohto učenia.
Mecenáš umenia.
Do historického povedomia sa Alexander VII. zapísal aj ako umenia znalý pontifex a mecenáš. Už ako mladý kňaz sa stal autorom básnických zbierok. Rád sa obklopoval spoločnosťou učencov a umelcov, obohatil Vatikánsku knižnicu. Jeho veľkým obľúbencom bol najväčší barokový taliansky sochár a architekt Gian Lorenzo Bernini, ktorý s pápežovou štedrou podporou vytvoril množstvo nádherných umeleckých diel. Práve Alexander VII. poveril Berniniho dotvorením vatikánskeho Námestia svätého Petra o preslávenú Berniniho kolonádu. Bernini je i spoluautorom monumentálneho Alexandrovho náhrobku v Bazilike svätého Petra.
Žuvačka

Žuvačka alebo žuvacia guma je špeciálny druh gumy určený na žuvanie, ktorý sa niekedy radí medzi sladkosti. Žuvačka sa oproti iným sladkostiam nekonzumuje, iba sa v ústnej dutine žuje pomocou mechanických pohybov oboch čeľustí, čo má za následok uvoľňovanie látok vytvárajúcich chuť a vôňu. Žuvačky umožňujú aj tvorbu bublín.
Žuvačka bola prvýkrát predstavená verejnosti v roku 1911 v Spojených štátoch. V súčasnosti sú žuvačky populárne najmä medzi mládežou a vyrábajú sa v celej škále príchutí od mentolovej, fefermincovej, s príchuťou ovocia a veľa ďalších. Medzi špeciálne žuvačky patria nikotínové žuvačky, uvoľňujúce nikotín do organizmu, čo by malo pomáhať odvykaniu od fajčenia. 
Kaučukovité vlastnosti (pružnosť, ťažnosť) žuvačkám prepožičiava polyizobutylén.
Typy žuvačiek.
Na svete existujú rôzne druhy žuvačiek, ktoré sú väčšinou prírodného pôvodu (vyrábané z prírodných latexov). Sú to napr.:
Kologaritmus

Kologaritmus so základom "b", označovaný ako formula_1, je matematická funkcia definovaná ako logaritmus so základom "b" z prevrátenej hodnoty argumentu. Táto hodnota je rovná (-1)-násobku logaritmu so základom "b". Teda,
V chémii býva desiatkový kologaritmus označovaný malým písmenom p (pôvodne gréckym písmenom ρ). Napríklad,
kde [H3O+] je koncentrácia iónov hydrónia.
Corgoň liga 2004/2005

Corgoň liga v sezóne 2004/2005 bol v poradí 12. ročník slovenskej najvyššej futbalovej súťaže. Pravidelne ju usporadúva Slovenský futbalový zväz.
Majster.
Zostava víťaza Corgoň ligy Artmedia Petržalka:
Márcio Roberto dos Santos

Márcio Roberto dos Santos (* 15. september 1969, São Paulo) je bývalý brazílsky futbalový reprezentant. Počas svojej kariéry hrával za kluby ako Internacional, Fiorentina a Ajax. Bol súčasťou brazílskeho mužstva, ktoré vyhralo Majstrovstvá sveta 1994. V drese vyhral aj Copa América 1997.
Riemannova funkcia

Riemannova funkcia je matematická funkcia, ktorá je obdobou Dirichletovej funkcie. Ide o reálnu funkciu reálnej premennej definovanú nasledujúcim vzťahom:
Logistická funkcia

Logistická funkcia alebo logistická krivka je reálna matematická funkcia definovaná ako
kde "f" je funkčná hodnota, "t" je nezávisle premenná a "a, m, n," a "τ" sú reálne parametre. Nezávisle premennú označujeme ako "t", keďže logistické funkcie sa často používajú na modelovanie vývoja v čase. V počiatočnej fáze je rast funkcie približne exponenciálny, neskôr sa spomaľuje a nakoniec sa asymptoticky zastaví. Logistická funkcia sa často používa v empirických vedách na modelovanie rastu populácií, koncentrácií, a pod.
Sigmoida.
Dôležitým špeciálnym prípadom logistickej funkcie je tzv. sigmoida, čo je logistická funkcia s parametrami "a" = 1, "m" = 0, "n" = 1 a "τ" = 1, čiže
Táto funkcia je riešením nelineárnej diferenciálnej rovnice prvého rádu
s okrajovou podmienkou P(0) = 1/2. Často sa používa ako sponová funkcia ("link function") v štatistických modeloch (logistická regresia). 
Aplikácie.
Logistické krivky sa objavujú ako riešenie rôznych matematických modelov napríklad v demografii, biológii a ekonómii.
Kamera

Kamera môže byť:
Ellis Island

Ellis Island je ostrov pri ústí rieky Hudson neďaleko New Yorku v USA. Od 1. januára 1892 do 12. novembra 1954 fungoval ako prisťahovalecká stanica pre imigrantov do USA. Je majetkom federálnej vlády a teraz je súčasťou Národnej pamiatky Sochy Slobody, ktorá podlieha federálnej agentúre National Park Service. Ellis Island bol tiež predmetom hraničného sporu medzi štátmi New York a New Jersey. Rozkladá sa prevažne v Jersey City (New Jersey), aj keď malou časťou svojho územia spadá do susedného New York City. Má rozlohu .
Imigrácia.
V rokoch 1892 až 1954 prešlo cez Ellis Island viac ako 12 miliónov prisťahovalcov. Prví prisťahovalci, ktorí 1. januára 1892 prešli Ellis Islandom, bola Annie Mooreová, pätnásťročná bývalá žiačka z írskeho Corku, a jej dvaja bratia. Prišli do Ameriky za svojimi rodičmi, ktorí sa presťahovali do New Yorku o dva roky skôr. Dostala želanie od úradníkov a 10,00 dolárov. Posledný, kto prešiel Ellis Islandom bol nórsky obchodný námorník menom Arne Peterssen roku 1954. Po schválení zákona National Origins Act (1924), mohli ostrovom prejsť iba presídlené osoby alebo vojnoví utečenci. Dnes viac ako 100 miliónov Američanov môže vystopovať svoj pôvod k imigrantom vďaka nadácii Ellis Island, ktorá zdigitalizovala pôvodné záznamy.
Spektrometer

 
Spektrometer je druh vedeckého prístroja, ktorý umožňuje skúmať prvkové chemické zloženie látky či objektu na báze merania odrazeného svetla respektíve odrazenej vlnovej dĺžky svetla a jeho absorpcie alebo na základe merania vzniknutého svetla, pričom ku vzniku dochádza umelou excitáciou (plazma, iskra, rtg, ...). Spektrometer sa používa prevažne pre vykonávanie spektroskopickej analýzy.
Spektrometre sa často využívajú pri kozmickom prieskume u sond pre získavanie dát o zložení telies. Ďalej potom pri výrobe materiálov, riadenie výroby a kontrolách chemického zloženia.
Glenn Hughes

Glenn Hughes (* 21. august 1951, Cannock, Staffordshire, Anglicko, Spojené kráľovstvo), tiež známy ako „The Voice of Rock“, je britský basgitarista a spevák, ktorý v 60. rokoch pôsobil ako frontman skupiny Finders Keepers a vo funk rockovej kapele Trapeze. V polovici 80. rokov pôsobil aj ako hlavný spevák skupiny Black Sabbath a spolu s Davidom Coverdalom sa v 70. rokov (1973 až 1976) pripojil k Deep Purple, kde sa venoval spevu a hre na basgitaru. Celé osemdesiate roky sa zaoberal spoluprácou s inými hudobníkmi. Na Nový rok 1991 nahliadol do "death´s door" ako sám hovorí. Rozhodol sa začať žiť inak. Už za rok vydáva sólový bluesový album. Začína spolupracovať s hudobníkmi po celom svete (J.J. Marsh, Dario Mollo, Chad Smith, Marc Bonilla, Gary Moore, John Norum, Joe Lynn Turner, Tony Iommi a mnoho ďalších). Takmer každý rok sa objavuje aspoň jedno album, na ktorom rôznou mierou spolupracoval. Svoje sólové albumy vydáva v štýle hard rocku s prímesou funky, soulu a blues. V prípadnej spolupráci mu však nerobí problém zaspievať akýkoľvek žáner. V súčasnosti tiež spolupracuje s českou kapelou Monkey Business.
Valec (geometria)

Valec je rotačné teleso, ktoré vznikne rotáciou obdĺžnika s rozmermi r, h okolo jednej z jeho strán.
Miery:
Zimné olympijské hry 1994

XVII. zimné olympijské hry sa uskutočnili v nórskom Lillehammeri od 12. do 27. februára 1994. Ich časová organizácia bola jedinečná; prvýkrát v histórií sa nekonali v rovnaký rok ako Letné olympijské hry a od posledných ZOH uplynuli len dva roky. 
Boli to prvé hry, na ktorých vystupovalo Slovensko ako samostatný štát. Najúspešnejšou športovkyňou sa stala ruská bežkyňa na lyžiach Ľubov Jegorovová, ktorá získala tri zlaté a jednu striebornú medailu.
Jozef Kožlej

Jozef Kožlej (* 8. júl 1973, Stropkov) je slovenský futbalový útočník. Je známy pre jeho zakončovateľské schopnosti. V súčte gólov zo všetkých ligových súťaží je najlepším strelcom Slovenska v histórii.
Rodák zo Stropkova futbalovo vyrastal v Tatrane Prešov. Ešte ako 17-ročný nastúpil v prvom tíme v prvej československej lige pod vedením trénera Štefana Nadzama. V mladom veku prestúpil za 10 miliónov československých korún do Sparty Praha.
Od roku 2001 do 2010 pôsobil s výnimkou dvoch sezón na Cypre.
Kamera (prístroj)

Kamera je prístroj na snímanie obrazu a jeho filmový alebo elektronický (televízny) záznam. 
Základné delenie je na:
Špeciálne formy sú napríklad:
Fotografická kamera

Fotografická kamera môže byť:
Straßburg

Straßburg môže byť: